EkBass/fiwiki-20250220-pages-articles huggingface dataset:
Vaivaistupa

Vaivaistupa eli vaivaistalo on Suomessa ja Ruotsissa käytössä ollut vanhainkodin historiallinen vastine, jonne sijoitettiin pysyvästi köyhiä ja pitkäaikaissairaita ihmisiä. Niitä perustettiin varsinkin 1800-luvulla. Vuoden 1571 kirkkolaki ja vuoden 1623 hospitaalijärjestys velvoittivat seurakunnat rakentamaan ja ylläpitämään alueellaan majapaikkaa kerjäläisiä varten. Samalla kerjuuoikeus rajoitettiin lähinnä omaan kaupunkiin tai pitäjään. Vuoden 1734 laki määräsi (rakennuskaari 26:1) jokaisen pitäjän asukkaan velvollisuudeksi rakentaa ja ylläpitää kirkkoa, kellotapulia, kirkonaitaa, pitäjäntupaa ja vaivaisten tupaa. Rakennusaineet ja niiden ajot tuli toimittaa tilan koon mukaan ja päivätyöt ruokakunnittain. Vaivaistupia ei kuitenkaan perustettu jokaiseen pitäjään, sillä vuoden 1852 vaivaishoitoasetuksen ilmestyessä ei sellaista ollut perustettu kaikkialle.Iso tietosanakirja, Otava 1931–1939.Otavan iso tietosanakirja, Otava 1960–1965. Vuoden 1852 asetus laajensi pitäjien huoltovelvoitteita ja määräsi toimintaan eräitä hallinnollisia muutoksia. Turvattomien lasten alaikäraja nostettiin kahdestatoista kuuteentoista vuoteen ja myös työkykyiset köyhät alettiin lukea avustettavien joukkoon. Pitäjät jaettiin piireihin, joille kullekin määrättiin valvoja, jonka tehtävä oli pysyä ajan tasalla alueensa köyhien tilanteesta ja oloista. Vaivaistalo oli tarkoitettu ihmisille, jotka eivät pystyneet itse huolehtimaan toimeentulostaan. Talon asukkaiden oli osallistuttava voimiensa mukaan talon töihin. Vaivaistalot muutettiin vuonna 1922 köyhäinhoitolain nojalla kunnalliskodeiksi. ==Lähteet== == Aiheesta muualla == Luokka:Oikeushistoria Luokka:Vanhustenhuolto Luokka:Suomen historia
Ronald Giere

Ronald Giere on yhdysvaltalainen filosofi, joka on erikoistunut tieteenfilosofiaan. Hän on Minnesotan yliopiston filosofian emeritusprofessori, American Association for the Advancement of Sciencen jäsen, Philosophy of Science -julkaisun toimituskunnan jäsen sekä Philosophy of Science Associationin entinen puheenjohtaja. Giere on tutkinut muun muassa toimijapohjaista lähestymistapaa malleihin, tieteellistä esittämistä sekä naturalismin ja sekularismin välisiä yhteyksiä. Teoksessaan Scientific Perspectivism Giere on kehittänyt tieteellisen realismin muodon, jonka mukaan tieteelliset kuvaukset ovat ikään kuin värit sikäli, että ne tavoittavat vain joitakin todellisuuden puolia, ja nämä puolet havaitaan tietystä inhimillisestä näkökulmasta. Giere on verrannut tieteellisiä malleja myös karttoihin: ne esittävät todellisuutta, mutta perustuvat tiettyihin esitystapoihin eivätkä ole koskaan täysin paikkansapitäviä tai täydellisiä; samalla tavalla mallit ovat idealisoituja rakennelmia, jotka esittävät todellisuutta tietustä rajallisesta näkökulmasta käsin. Tiede on näin läpikotaisin perspektiivistä. == Teoksia == * Understanding Scientific Reasoning (5. painos 2006) * Explaining Science: A Cognitive Approach (1988) * Cognitive Models of Science (toim.) (1992) * Science Without Laws (1999) * Origins of Logical Empiricism (toim.) (1996) * Scientific Perspectivism University of Chicago Press, Chicago, 2006. ISBN 9780226292120 == Aiheesta muualla == * Ronald Giere Minnesotan yliopisto Luokka:Tieteenfilosofit Luokka:Yhdysvaltalaiset filosofit
Storfjorden

thumb|302px|right|Näkymä etelän suuntaan Riksvei 868 -tien varrelta toukokuussa 2009. Isovuono (myös Omasvuono, , ) on vuono Tromssan läänissä Pohjois-Norjassa. Isovuono on Yykeänvuonon () eteläinen haara Yykeänperästä () etelään Omasvuonon kunnassa. Tästä pohjoiseen, Yykeän () ja Kaivuonon () kuntien alueella, Kaivuonon suulle ja siitä edelleen pohjoiseen vuonon nimenä on Yykeänvuono. Vuonon varrella sijaitsevia kyliä ovat mm. vuonon eteläperukassa sijaitsevat Oteren ja Hatteng sekä pohjoisempana Yykeänperä (). Tästä pohjoiseen Yykeävuonon varrella ovat vielä Furuflaten ja Yykeänmuotka (). == Lähteet == == Aiheesta muualla == Luokka:Tromssan läänin vuonot Luokka:Omasvuono
Yrjö Kivimäki

Yrjö Kivimäki, oikea sukunimi Rissanen (; 21. marraskuuta 1902 Juankoski – 31. elokuuta 1942 Gorkin alue) oli neuvostoliitonsuomalainen kirjailija ja lehtimies. Kansakoulun jälkeen Yrjö Rissanen teki puusepän ja kivenhakkaajan töitä. Vuonna 1923 hän siirtyi Neuvostoliittoon, jossa työskenteli Petroskoin puusepäntehtaassa, Seesjärven piirin kivilouhimoilla ja Lohijoen kombinaatissa. Vuosina 1933–1935 hän työskenteli Punainen Karjala -lehden toimituksessa ja sitten piirilehtien toimittajana ja Kustannusliike Kirjan kääntäjänä. Elokuusta 1936 lähtien hän teki töitä Petroskoin suksitehtaalla ja lelutehtaassa. 1930-luvun alussa Rissanen julkaisi runoja, kertomuksia ja kuvauksia Punakantele-lehdessä sekä kokoomateoksissa tekijänimellä Yrjö Kivimäki. Kirjoittajan ensimmäinen teos oli Suomen sotilaselämää käsittelevä kertomus Kenttäelämän ensitervehdys. Vuonna 1933 ilmestyivät erillisinä kirjoina runokokoelma Piirtoja ja Karjalan metsätöille omistettu runoelma Alkoi korjuu vihreän viljan. Yrjö Rissanen pidätettiin 27. joulukuuta 1937 ja tuomittiin vakoilijana kymmeneksi vuodeksi vankileirille. Hänet lähetettiin Gorkin alueen Unžan vankileirille (Unžlag), jossa hän kuoli viiden vuoden kuluttua. Vuonna 1958 Rissanen todettiin syyttömäksi. ==Teoksia== * Piirtoja: Runoja. Petroskoi: Kirja, 1933. * Alkoi korjuu vihreän viljan: Runoelma. Petroskoi: Kirja, 1933. ==Lähteet== Luokka:Venäjän suomenkieliset kirjailijat Luokka:Stalinin vainoissa kuolleet Luokka:Vuonna 1902 syntyneet Luokka:Vuonna 1942 kuolleet Luokka:Neuvostoliitonsuomalaiset henkilöt
Levoča

Levoča (unk. Lőcse, saks. Leutschau, puol. Lewocza) on kaupunki Slovakian Prešovin alueella (Prešovský kraj). Kaupungin asukasluku oli 14 084 vuoden 2022 lopussa. ==Lähteet== == Aiheesta muualla == *Kaupungin verkkosivusto Luokka:Katoliset pyhiinvaelluskohteet Luokka:Slovakian kaupungit Luokka:Prešovin alue
Guntars Krasts

Guntars Krasts (s. 16. lokakuuta 1957 Riika) on latvialainen poliitikko. Hän toimi maansa pääministerinä vuosina 1997–1998. Vuosina 2004–2009 hän istui Euroopan parlamentin jäsenenä. Muuten hän on toiminut Latvian valtiovarainministerinä, varapääministerinä ja Eurooppa-asioiden ministerinä sekä maan parlamentin saeiman jäsenenä. Guntars Krasts. Parlamentin jäsenet. Viitattu 19.7.2017. Koulutukseltaan Krasts on kansantaloustieteilijä. Hän sai vuonna 2002 Latvian hallituksen ja vuonna 2003 parlamentin ansiomerkin. Hän on Tanskan kuninkaallisen ritarikunnan (1997), Norjan kuninkaallisen ritarikunnan (1998) ja Italian tasavallan ritarikunnan komentaja (2004). == Lähteet == Krasts, Guntars Krasts, Guntars Krasts, Guntars Luokka:Elävät henkilöt
Wilhelm Fabritius

Fredrik Wilhelm Fabritius (14. heinäkuuta 1845 Viipuri – 12. huhtikuuta 1895 Kiova) oli suomalainen tähtitieteilijä ja pikakirjoitusjärjestelmän laatija. ==Elämä ja ura== Wilhelm Fabritiuksen vanhemmat olivat lukionlehtori Gabriel Johan Fabritius ja Emilia Elisabet Dannenberg. Hän tuli ylioppilaaksi vuonna 1865 ja valmistui filosofian kandidaatiksi 1870.Kallioniemi, Kaarlo: Wilhelm Fredrik Fabritius. Teoksessa Fabritius työskenteli Helsingin observatoriossa vuosina 1869–1871 ja sen jälkeen muun muassa Bonnin, Pulkovan observatorioissa. Bonnissa työskennellessään hän kävi Helsingin yliopistossa väittelemässä filosofian tohtoriksi vuonna 1873. Vuodesta 1876 hän oli Kiovan observatorion observaattori-astronomi. Hän sai valtioneuvoksen arvonimen. Fabritiuksen veljiä olivat säveltäjä ja viulisti Ernst Fabritius, pikakirjoituksen kehittäjänä tunnettu luutnantti August Fabritius, eläinlääkäri Ludvig Fabritius ja kenraaliluutnantti Johannes Kristian Fabritius. == Pikakirjoitus == 1870-luvun alkupuolella Fabritius kehitti suomenkielisen pikakirjoitusjärjestelmän, joka pohjautui saksalaisiin Gabelsbergerin ja Stolzen järjestelmiin. Sitä käytettiin jonkin verran 1800-luvun loppupuolella, mutta käyttö hiipui, ja Lars Neoviuksen kehittämä järjestelmä jäi käytännössä ainoaksi suomen kielen pikakirjoitusjärjestelmäksi. Fabritiuksen järjestelmä painui unholaan, eikä sitä enää 2000-luvulle tultaessa osattu tulkita. Kadonnut ”avain” kirjoituksen tulkintaan löytyi 2000-luvun alussa. Fabritiuksen järjestelmää käytti muun muassa Kaarle Krohn kerätessään kansanrunoutta ja satuja. ==Lähteet== == Aiheesta muualla == * Muuan unhoon häipyvä suomalainen pikakirjoitusjärjestelmä, Uusi Suomi, 09.02.1936, nro 38, s. 10, Kansalliskirjaston digitaaliset aineistot Luokka:Pikakirjoittajat Luokka:Suomalaiset tähtitieteilijät Luokka:Vuonna 1845 syntyneet Luokka:Vuonna 1895 kuolleet
Vilis Krištopans

Vilis Krištopans (s. 13. kesäkuuta 1954) on latvialainen poliitikko. Hän toimi maansa pääministerinä vuosina 1998–1999 oltuaan sitä ennen vuodesta 1995 liikenneministerinä. Hän on istunut myös maansa parlamentissa, saeimassa. Hän on valmistunut Riian polyteknisen instituutin arkkitehtuurin ja rakennuksen tiedekunnasta.Saeima.lv Krištopans on edustanut Latvijas Ceļš -puoluetta sekä Vihreiden ja maanviljelijöiden liittoa. Hän on entinen koripalloilija.Tvnet.lv == Lähteet == Luokka:Latvian pääministerit Luokka:Liikenneministerit Luokka:Latvialaiset koripalloilijat Luokka:Vuonna 1954 syntyneet Luokka:Elävät henkilöt
Lemberg (Schwabenin Jura)

Lemberg on 1 015 metrin korkuinen vuori Schwabenin Juralla. Se on alueen korkein huippu. Se sijaitsee Baden-Württembergin osavaltiossa Rottweilista itään lähellä Gosheimia Landkreis Tuttlingenissa. Luokka:Saksan vuoret Luokka:Baden-Württemberg
Mainiot murkkulaiset

Mainiot murkkulaiset (tai Mukavantit tulevat, ) on Jack Mendelsohnin käsikirjoittama, Art Vitellon ohjaama ja Marvel Productionsin tuottama lasten piirroselokuva vuodelta 1984. Pääosassa on Barry Gordon Santun äänenä. Elokuvassa on myös Taito-niminen murkkulainen, jonka roolissa on Heikki Määttänen. == Juoni == Murkkulaiset eli mukavantit elävät omassa maailmassaan, jossa murkkulaisnuorukaiset joutuvat menemään kouluun valmistautumaan aikuisen murkkulaisen elämään. Santtu uskoo kuitenkin, ettei hänen tarvitse käydä koulua, vaan voi leikkiä kaikessa rauhassa. Hän joutuu kuitenkin oppimaan, ettei kaikkea saa ilman työtä. == Aiheesta muualla == * * * Luokka:Yhdysvaltalaiset animaatioelokuvat Luokka:Vuoden 1984 yhdysvaltalaiset elokuvat
Chory Castro

Gonzalo ”Chory” Castro Irizabal (s. 14. syyskuuta 1984 Trinidad, Uruguay) on uruguaylainen jalkapalloilija. Hän edustaa Espanjan pääsarjassa pelaavaa Málagaa ja on pelipaikaltaan keskikenttäpelaaja. == Seurajoukkueura == Castro on Nacionalin kasvatti. Ensiesiitymisensä edustusjoukkueessa hän teki 13. heinäkuuta 2002 kotiottelussa Central Españolia vastaan. Seuraavina vuosina hän nousi joukkueen luottopelaajistoon ja voitti muun muassa kaksi Uruguayn pääsarjamestaruutta. 7\. elokuuta 2007 Castro siirtyi espanjalaiseen Mallorcaan viisivuotisella sopimuksella. Ensimmäisellä kaudellaan 2007–2008 hän ei pelannut kuin yhdeksän ottelua, joissa syntyi yksi maali. Seuraavalla kaudella vaikeudut jatkuivat eikä peliaikaa liiemmin tullut, mutta siitä huolimatta hän teki joukkueelleen tärkeitä maaleja muun muassa Copa del Reyn ottelussa Barcelonaa vastaan. Barcelona eteni kuitenkin otteluparista jatkoon 3–1-yhteistuloksella. == Maajoukkueura == Ensiesiintymisensä Uruguayn maajoukkueessa Castro teki 17. elokuuta 2005 pelaten ensimmäisen puoliajan ystävyysottelussa Espanjaa vastaan. == Lähteet == == Aiheesta muualla == * Chory Castron tilastot BDFutbol-sivustolla * Chory Castron maajoukkuetilastot Luokka:Uruguaylaiset jalkapalloilijat Luokka:Vuonna 1984 syntyneet Luokka:Elävät henkilöt
Vorukh

Vorukh on jamoat eli kunta Isfaran piirissä (nohija) Sugdin maakunnassa (vilojat) Tadžikistanissa. Vorukh on Tadžikistanin eksklaavi, sillä se on kokonaan Kirgisian Batkenin alueen ympäröimä. Pinta-alaa jamoatilla on 130 neliökilometriä. Asukkaita siellä on 23 121, toisen lähteen mukaan 23 000–29 000, joista 95 prosenttia on tadžikkeja ja loput 5 prosenttia kirgiisejä. Vorukh sijaitsee 3058 metriä korkeasta Ak-Tash-vuoresta etelään. Alueen talous perustuu puutarha- ja maanviljelyyn. Viljelyksille saadaan vettä Karavshin- joesta. Huomattava osa Vorukhin miesväestöstä työskentelee Venäjällä myymässä vihanneksia ja hedelmiä. == Lähteet == Luokka:Tadžikistanin maantiede Luokka:Enklaavit ja eksklaavit
Caseasauria

Casesauria on sukupuuttoon kuollut synapsidiryhmä. Se on toinen synapsidien kahdesta pääkladista. Sen jäsenet elivät permikauden aikana. Kladiin kuuluu kaksi alaryhmää, lihansyöjiä/hyönteissyöjiä käsittävä Eothyrididae-heimo ja kasvinsyöjiä käsittävä Caseidae-heimo. Caseasaurit kukoistivat permikauden alussa, mutta hävisivät lopulta kilpailussa myöhemmin ilmestyneille terapsideille. Viimeiset caseasaurit hävisivät keskisellä permikaudella. Yksi myöhäisimpiä Caseasauriaan kuuluneita sukuja oli nykyisen Venäjän alueella elänyt Ennatosaurus.Interrelationships of basal synapsids: cranial and postcranial morphological partitions suggest different topologies Journal of Systematic Palaeontology Volume 10, Issue 4, 2012 Dimetrodon Is Not a Dinosaur: Using Tree Thinking to Understand the Ancient Relatives of Mammals and their Evolution Evolution: Education and Outreach kesäkuu 2009, Volume 2, Issue 2, pp 257–271 A new basal sphenacodontid synapsid from the Late Carboniferous of the Saar−Nahe Basin, Germany Using the tree for classification Synapsida - Mammals and their extinct relatives Tree of Life Web Project (ToL) Autapomorphies of the main clades of synapsids Tree of Life Web Project (ToL) The Fossil Non-mammalian Synapsid Collection at The Field Museum ==Luokittelu== Caseasauria luokitellaan nykyisin toiseksi synapsidien pääkladeista, sillä useimmat tutkimukset ovat osoittaneet sen eronneen omaksi kehityslinjakseen aikaisemmin kuin muut synapsidit, jotka luetaan toiseen kladiin nimeltä Eupelycosauria. Tämä luokittelu ei kuitenkaan ole vielä erityisen vakaalla pohjalla, sillä aikaisemmat tutkimukset ovat suurelta osin perustuneet kallon rakenteen ominaisuuksiin. Osa kallontakaisen luurangon ominaisuuksista näyttäisi osoittavan että Varanopidae ja Ophiacodontidae olisivat eronneet yhteisestä kantamuodosta jo ennen Caseasauriaa. Kuitenkin osa näistä luurangon ominaisuuksista, jotka Caseasaurian Caseidae-heimo omaa yhdessä Eupelycosauriaan luettun Edaphosauridaen kanssa, kuten laajentunut rintakehä, liittyy mitä todennäköisimmin kasvinsyöntiin erikoistumiseen eikä sukulaisuussuhteisiin. Primitiivisten Eothyrididae-heimon caseasaurien kallontakaisesta rakenteesta ei voida sanoa mitään, sillä niistä tunnetaan pelkkä kallo. Niiden kallo on kuitenkin hyvin primitiivisen tyyppinen. Jo tunnettujen fossiilien parempi tutkiminen saattaisi tuoda lisää selvyyttä Caseasaurian sijoittumisen synapsidien sukupuussa, mutta suurin ongelma asian selvittämisessä on tunnettujen myöhäishiilikautisten synapsidifossiilien vähyys. ===Fylogenia=== Perustuu tutkimuksiin: Reisz (1986) ja Laurin (1993). Perustuu Roger B. J. Bensonin tutkimukseen (2012). A new large caseid (Synapsida, Caseasauria)from the Permian of Rodez (France), including a reappraisal of “Casea” rutena Sigogneau-Russell & Russell, 1974 Reisz R. R., Maddin H. C., Fröbisch J. & Falconnet; Geodiversitas 33 (2): 227–246. DOI: 10.5252/ g2011n2a2., tammikuu 2011 == Lähteet == Luokka:Synapsidit
Nikola Vujčić

Nikola Vujčić (s. 14. kesäkuuta 1978, Vrgorac) on kroatialainen koripalloilija, joka edustaa nykyisin KK Splitiä. Hän oli ensimmäinen pelaaja, joka saavutti tripla-tuplan Euroliigassa. == Ura == Vujčić aloitti pelaamisen KK Splitin junioreissa ja teki edustusjoukkueen kanssa debyyttinsä kaudella 1995-1996. Vuonna 1995 hän voitti alle 16-vuotiaiden Euroopan mestaruuden. Vuoden päästä hän voitti alle 18-vuotiaiden Euroopan-mestaruuden. Vujčić pelasi Splitissä vuoteen 2001 saakka. Kaudeksi 2001-2002 hän teki Maccabi Tel Avivin kanssa sopimuksen, mutta Nate Huffmanin tulon takia Vujčić joutui lainalle ASVEL Lyon-Villeurbanneen. Seurassa hän voitti Ranskan mestaruuden. Kauden jälkeen hän palasi Maccabiin ja pelasi seurassa vuoteen 2008 saakka. Vujčić voitti seurassa kaksi Euroliigan mestaruutta sekä viisi Israelin mestaruutta. Kauden 2007–2008 päätteeksi Maccabi ei solminut uutta sópimusta määräaikaan mennessä ja Vujčić joutui jättämään Maccabin. Kesäkuussa 2008 Vujčić teki kahden vuoden sopimuksen Olympiakosin kanssa. Kahden pelikauden jälkeen hän siirtyi Efes Pilseniin. == Lähteet == == Aiheesta muualla == *Euroliigan pelaajaprofiili Luokka:Kroatialaiset koripalloilijat Luokka:Vuonna 1978 syntyneet Luokka:Elävät henkilöt
Jerome Kern

Jerome David Kern (27. tammikuuta 1885 New York – 11. marraskuuta 1945 New York) oli yhdysvaltalainen populaarimusiikin säveltäjä. Hän kirjoitti noin 700 laulua, joista tunnetuimmat ovat ”Ol’ Man River”, ”They Didn't Believe Me”, ”Can't Help Lovin' Dat Man”, ”A Fine Romance”, ”Smoke Gets in Your Eyes”, ”All the Things You Are”, ”The Way You Look Tonight” ja ”Who?”. Kern opiskeli musiikkia New Yorkissa ja Heidelbergissä, Saksassa. Palattuaan kotikaupunkiinsa hän toimi pianistina ja alkoi pian kirjoittaa lauluja musiikkinäytöksiin. Menestyksen myötä Kern siirtyi tuottamaan musikaaleja Princess Theatrelle. Vuonna 1927 Kern ja Oscar Hammerstein II alkoivat tehdä yhteistyötä ja he sovittivat Edna Ferberin romaanista Teatterilaiva- musikaalin. Kern oli uransa aikana kahdeksan kertaa ehdolla Oscar-palkinnon saajaksi, ja hän voitti kahdesti parhaasta laulusta. Ensimmäisen hän voitti Dorothy Fieldsin kanssa elokuvasta Hääkarkuri laululla ”The Way You Look Tonight” ja toisen Oscar Hammerstein II:sen kanssa elokuvasta Erotaan siis! laululla ”The Last Time I Saw Paris”. Kern kuoli aivoverenvuotoon 60-vuotiaana. ==Lähteet== ==Aiheesta muualla== * *Jerome Kern Internet Broadway Databasessa Luokka:Yhdysvaltalaiset säveltäjät Luokka:Oscar-palkinnon saajat Luokka:Vuonna 1885 syntyneet Luokka:Vuonna 1945 kuolleet Luokka:Songwriters Hall of Fame Luokka:Seulonnan keskeiset artikkelit
Schelklingen

Schelklingen on kaupunki Alb-Donau-Kreisin piirikunnassa Baden-Württembergissä Saksassa. Se sijaitsee 10 km Ehingenistä pohjoiseen ja 20 km Ulmista länteen. Schelklingen kuuluu suurimmaksi osaksi Schwabenin Juran biosfääriin. Kaupungin pinta-ala on 75,9 neliökilometriä, ja siellä oli kesäkuun 2022 lopussa 7 024 asukasta. == Historia == Schelklingen mainittiin ensimmäisen kerran vuonna 1127, ja vuonna 1234 sitä kutsuttiin ensimmäisen kerran kaupungiksi. Rautatieyhteys kaupunkiin saatiin vuonna 1868. Toisessa maailmansodassa Schelklingen ei vahingoittunut merkittävästi. ==Lähteet== == Aiheesta muualla == *Kaupungin kotisivut Luokka:Alb-Donau-Kreis Luokka:Baden-Württembergin kunnat Luokka:Saksan kaupungit
STS-5

STS-5 oli Nasan avaruussukkulaohjelman ja Columbia-sukkulan viides lento. Laukaisu tapahtui ajallaan ilman teknisiä viivästyksiä 11. marraskuuta 1982 kello 12.19 UTC-aikaa Kennedyn avaruuskeskuksesta. Sukkula laskeutui 16. marraskuuta kello 14.33 Edwardsin lentotukikohtaan. STS-5 oli avaruussukkulaohjelman ensimmäinen operatiivinen lento. Lennon nelihenkinen miehistö oli siihenastisista suurin. Columbian komentajana toimi Apollo-Sojuz- lennon astronautti Vance D. Brand. Muut jäsenet olivat ensimmäistä kertaa avaruuteen matkanneet lentäjä Robert F. Overmyer sekä tehtäväspesialistit Joseph P. Allen ja William P. Lenoir. Hyötykuormana lennolla oli ensimmäistä kertaa kaksi kaupallista tietoliikennesatelliittia, yhdysvaltalainen Satellite Business Systems-3 sekä kanadalainen Anik C3. Satelliitit irrotettiin sukkulasta noin 300 km:n korkeudella, josta ne jatkoivat omilla PAM- vaiheillaan geostationaariselle radalle. Lisäksi mukana oli GAS- tutkimuskanistereissa länsisaksalainen mikrogravitaatiolaitteisto. Lennon aikana oli tarkoitus suorittaa sukkulaohjelman ensimmäinen avaruuskävely, mutta avaruuspukujen ongelmien takia tämä peruttiin.STS-5 NASA, luettu 15.5.2009 ==Lähteet== STS-005 Luokka:Vuoden 1982 avaruustoiminta
Geranyyligeranyylipyrofosfaatti

Geranyyligeranyylipyrofosfaatti (C20H36O7P2) on orgaaninen fosforiyhdiste ja välituote terpeenien ja terpenoidien synteesissä. == Biosynteesi ja molekyylin jatkotyöstö == Dimetyyliallyylipyroosfaatin ja isopentenyylipyrofosfaatin reagoidessa muodostuu geranyylipyrofosfaattimolekyyli. Kun siihen liittyy isopentenyylipyrofosfaattimolekyyli, syntyy farnesyylipyrofosfaattia. Farnesyylipyrofosfaatista syntyy geranyyligeranyylipyrofosfaattia vielä yhden isopentenyylipyrofosfaatin liittyessä molekyyliin. Geranyyligeranyylipyrofosfaatista muodostuu diterpeenejä. Entsyymit voivat liittää proteiineihin geranyyligeranyylipyrofosfaatin hiilivetyosan. hiilivetyosa liittyy proteiinin kysteiiniaminohappoon. Entsyymin aktiiviseen kohtaan hyvin sopivien proteiinien aminohappoketjun viimeinen aminohappo on usein leusiini. == Lähteet == == Aiheesta muualla == *Kyoto Encyclopedia of Genes and Genomes (KEGG): Geranylgeranyl pyrophosphate Luokka:Orgaaniset fosfaatit Luokka:Terpeenit
830 Naval Air Squadron

830 Naval Air Squadron (830 NAS) oli Britannian Kuninkaallisen laivaston ilmavoimien lentolaivue. == Palvelus == Laivue perustettiin 1. heinäkuuta 1940 767 laivueesta Hal Farissa Maltalla kalustonaan 12 Fairey Swordfishiä. Laivue suoritti pommituslentoja Sisiliaan ja Libyaan, joihin sisältyi syöksypommitus Sisilian öljyvarastoon. Laivue pommitti 19. heinäkuuta sukellusvenettä.Wragg s. 165 Seuraavana vuonna laivueen toiminta laajeni miinanlasku- ja torpedolentoihin, sen otettua käyttöön lisäpolttoainetankit. Osaan laivueen koneista asennettiin toukokuussa merivalvontatutka (ASV). Laivueen koneet lensivät yhdessä 828 laivueen kanssa. Yhdistettynä laivueet muodostivat maaliskuussa 1942 Naval Air Squadron Maltan ja laivueen koneet siirrettiin myöhemmin 828 laivueelle. Laivue lakkautettiin virallisesti 31. maaliskuuta 1943. Laivue perustettiin uudelleen 15. toukokuuta 1943 RNAS Lee-on-Solentissa kalustonaan 12 Fairey Barracuda II:sta. Laivueen henkilöstöstä pääosa tuli Uuden Seelannin laivaston vapaaehtoisesta reservistä (RNZNVR). Laivue liitettiin lokakuussa 8. Torpedopommittalennostoon ja liitettiin supistettuna yhdeksään koneeseen HMS Furiousille. Laivueen maatukikohdaksi määrättiin RNAS Hatston sen suorittaessa lentoja Norjan rannikon kohteita vastaan. Laivue jakoi 3. huhtikuuta 1944 kymmenen osumaa saksalaiseen taistelulaiva Tirpitziin operaatio Tungstenissa 827 laivueen kanssa. Hyökkäyksessä laivue menetti yhden koneen. Laivue suoritti kaksi muutakin hyökkäystä Tirpitziä vastaan, mutta ne eivät olleet yhtä menestykkeitä. Toukokuussa suoritettavaksi määrätty hyökkäys peruutettiin huonon sään vuoksi ja 17. heinäkuuta (operaatio Goodwood) suoritetusta hyökkäyksestä saksalaiset saivat riittävän ajoissa varoituksen, jolloin Tirpitz ehdittiin verhoamaan paksulla savuverholla. Laivue lakkautettiin 3. lokakuuta 1944 RNAS Hatston liittämällä se 827 laivueeseen. === Komentajat === *F D Howie, DSO 1. heinäkuuta 1940 - *H E H Pain 1. elokuuta 1940 - *J G Hunt 1. syyskuuta 1941 - *F H E Hopkins 6. joulukuuta 1941 - *A J T Roe 7. kesäkuuta 1942 - *A Gregory 23. helmikuuta 1943 - *F H Fox 24. toukokuuta 1943 - *R D Kingdom, DSC 21. tammikuuta 1944 - == Lähteet == * * * * * * ===Viitteet=== Luokka:Fleet Air Arm
In and Out of Focus

In and Out of Focus on alankomaalaisen progressiivista rockia esittävän Focus- yhtyeen vuonna 1970 julkaistu debyyttialbumi. Sen kappaleet ovat tyyliltään hieman popvoittoisempia kuin myöhemmillä Focus-julkaisuilla. In and Out of Focus on bändin ainoa albumi sen alkuperäisellä kokoonpanolla: Thijs van Leer (urut, huilu), Jan Akkerman (kitara), Martin Dresden (basso, laulu) ja Hans Cleuver (rummut ja laulu). ==Kappalelista== ===Hollantilainen LP-julkaisu=== Kappalelista vuoden 1970 hollantilaisella LP-julkaisulla: Jan Akkermanin sävellys "House of the King" (2:20) julkaistiin Hollannissa alun perin singlenä, mutta Britanniassa se lisättiin tämän albumin toiseksi kappaleeksi. ===CD-julkaisu, 1988=== CD-julkaisun Kappalelista Discogsin mukaan. ==Kokoonpano== *Thijs van Leer - kosketinsoittimet, huilu, laulu *Jan Akkerman - kitara *Martijn Dresden - bassokitara *Hans Cleuver - rummut ==Lähteet== Luokka:Focuksen albumit Luokka:Vuoden 1970 esikoisalbumit
Lucille Fletcher

Violet Lucille Flethcer (28. maaliskuuta 1912 New York, New York – 31. elokuuta 2000 Langhorne, Pennsylvania) oli yhdysvaltalainen kirjailija ja käsikirjoittaja. Hänet muistetaan erityisesti kirjoittamastaan radiokuunnelmasta Sorry, Wrong Number, joka esitettiin ensimmäisen kerran 25. toukokuuta 1943 CBS:n kuunnelmasarjassa Suspense pääosassaan Agnes Moorehead. Kuunnelman pohjalta tehtiin vuonna 1948 elokuva Valitan, väärä numero!, jossa pääroolin esitti Barbara Stanwyck, joka oli roolistaan ehdolla Oscar-palkinnon saajaksi. Vuoden 1989 televisioelokuvassa pääroolissa oli Loni Anderson. Radioteatteri teki Markus Raution ohjaamana kuunnelman suomeksi vuonna 1949. Tässä versiossa pääroolin esitti Emma Väänänen. Kuunnelma toimi pohjana myös kahdelle oopperalle. Kaikkiaan Fletcher kirjoitti noin 20 radiokuunnelmaa. Fletcherin ensimmäinen romaani oli 1958 julkaistu The Daughters of Casper Clay. Hänen myöhempiin teoksiinsa kuuluvat muun muassa kirjat The Strange Blue Yawl, The Girl in Cabin B54 ja Eighty Dollars to Stamford ja Blindfold, jonka pohjalta tehtiin 1966 elokuva Agenttien verkossa, jonka pääosissa esiintyivät Rock Hudson ja Claudia Cardinale. Fletcherin viimeiseksi romaaniksi jäi Mirror Image, joka julkaistiin 1988. Broadwaylle Fletcher kirjoitti 1972 ensi-iltansa saaneen näytelmän Night Watch, jonka pääosissa esiintyivät Joan Hackett ja Len Cariou. Näytelmän vuotta myöhemmin julkaistussa elokuvaversiossa, Kauhujen ikkuna, päärooleissa olivat Elizabeth Taylor ja Laurence Harvey. Fletcher avioitui vuonna 1939 säveltäjä Bernard Herrmannin kanssa. Avioliittosta syntyi kaksi tytärtä, ja se päättyi eroon 1948. Seuraavana vuonna Fletcher meni naimisiin kirjailija John Douglass Wallopin kanssa, joka kuoli 1988. ==Lähteet== ==Aiheesta muualla== * Luokka:Yhdysvaltalaiset elokuvakäsikirjoittajat Luokka:Yhdysvaltalaiset kirjailijat Luokka:Yhdysvaltalaiset radiokäsikirjoittajat Luokka:Vuonna 1912 syntyneet Luokka:Vuonna 2000 kuolleet
Svante Dalström

Svante Viktor Dalström (14. lokakuuta 1826 Helsinki - 20\. syyskuuta 1879 Helsinki) oli suomalainen virkamies ja pikakirjoittaja, jolla oli merkittävä rooli pikakirjoitustaidon tuomisessa Suomeen 1860-luvulla. ==Elämä ja ura== Svante Dalström syntyi Helsingissä ja tuli ylioppilaaksi vuonna 1844 ja suoritti tuomarintutkinnon vuonna 1849. Dalström toimi aluksi auskultanttina Turun hovioikeudessa ja sittemmin notaarina Turun maistraatissa. Turusta hän siirtyi Helsingin maistraattiin, ja työskenteli sen jälkeen Suomen Pankissa ja päätullijohtokunnassa. Vuonna 1875 hänet nimitettiin johtajaksi Valtiokonttoriin, jonka toiminta alkoi seuraavan vuoden alussa. Dalström oli perehtynyt tulliasioihin, ja hän oli jäsenenä useissa tullialan komiteoissa. Hän kuoli vuonna 1879.Kallioniemi, Kaarlo: Svante Viktor Dalström. Teoksessa ==Pikakirjoitus== Dalströmillä oli merkittävä rooli pikakirjoituksen tuomisessa Suomeen. Vuonna 1861 Suomen senaatti lähetti hänet yhdessä W. Margunoffin ja J. E. Svanin kanssa Saksaan oppimaan pikakirjoitusta, jotta Suomenkin valtiopäivillä saataisiin puheet kirjoitettua pikakirjoituksella muistiin. Miehet perehtyivät saksalaisen Franz Xaver Gabelsbergerin kehittämään pikakirjoitusjärjestelmään, ja oppivat pikakirjoitusta niin hyvin, että pystyivät tammikuun valiokunnassa 1862 toimimaan pikakirjoittajina.Pikakirjoituslehti 9/1908, s. 69 Dalström myös opetti pikakirjoitusta, ja hänen oppilaittaan oli muun muassa August Fabritius. Dalström oli perustamassa Suomen Pikakirjoittajayhdistystä vuonna 1871 ja toimi yhdistyksen ensimmäisenä puheenjohtajana kuolemaansa saakka. ==Lähteet== Luokka:Pikakirjoittajat Luokka:Suomalaiset virkamiehet Luokka:Suomen Pankin henkilöstö Luokka:Vuonna 1826 syntyneet Luokka:Vuonna 1879 kuolleet
Phạm Duy

Phạm Duy Cẩn (15. lokakuuta 1921 – 27. tammikuuta 2013) oli vietnamilainen laulaja-laulunkirjoittaja. == Lähteet == Luokka:Vietnamilaiset muusikot Luokka:Vuonna 1921 syntyneet Luokka:Vuonna 2013 kuolleet
Kekkilä

Kekkilä on noin 200 asukkaan kylä Saarijärvellä. Se sijaitsee kymmenen kilometrin päässä Saarijärven keskustasta Viitasaarelle vievän maantien 6510 varressa Pyhäjärven rantamilla. Kylän keskustaksi miellettävä kohta on entisen, vuonna 1999 lakkautetun kansakoulun ja koko kyläkunnalle nimen antaneen Kekkilän talon vaiheilla, mutta varsinaista asutuskeskittymää kylällä ei ole, vaan talot ovat väljänä nauhana maantien vieressä sekä hajallaan Pyhäjärven rantojen lähettyvillä. Virallisesti Kekkilä ei ole kylä, vaan vain yksi Pyhäjärven rantoja kiertävän laajan Pyhäjärven kylän kyläkunnista. Vuosina 1920–1999 toimineen koulun lakkauttamisen jälkeen kylän ainoat palvelut ovat olleet koulun pihapiirissä sijaitseva, kyläyhdistyksen ylläpitämä kokoontumispaikka Kylätupa ja kerran viikossa kulkeva kirjastoauto. Vielä 1970-luvulla kylällä oli kaksikin kauppaa, E-liike Mäkimatin myymälä sekä yksityinen Kankaisen kauppa. Vuonna 1925 valmistuneen puisen kyläkoulun lakkauttamisen jälkeen sen tiloissa oli vielä parin vuoden ajan lasten ryhmäpäivähoitotoimintaa, kunnes sekin lakkasi hoitolasten puutteen takia. Tämän jälkeen kunta laittoi koulukiinteistön myyntiin, ja se siirtyi yksityiseen omistukseen vuonna 2004. Vuoden 2012 lopussa Kekkilässä asui 171 ihmistä, joista 36 oli yli 65-vuotiaita. Kylän vähenevä työikäisten joukko käy pääasiassa töissä kuntakeskuksessa tai kauempana Jyväskylän ja Äänekosken talousalueilla. Perinteisistä elinkeinoista metsätaloudella on edelleen merkitystä, kuten myös hiipuvalla maataloudellakin. Teollista tuotantoa kylällä ei ole harrastettu sitten 1930-luvun, jolloin siellä toimi lyhyen aikaa tervatehdas. Ruotsin vallan aikaan Kekkilää pidettiin aatelisten ja suursukujen kohtaamispaikkana. Kekkilässä pidettiin joka vuosi papiston markkinat, jonne rahvaiden ei sallittu osallistua. Kekkilän merkitystä Ruotsin suurvallan kannalta ei voi väheksyä. Nousu suurvallaksi olisi rutiköyhälle valtiolle ollut mahdotonta ilman valtakunnan itäisen osan resursseja. Ja pienten markkinapaikkojen, kuten Kekkilän, olemassaolo vauhditti suunnattomasti kaupankäyntiä. Kun kauppiaita saapui kauempaakin, oli mahdollista saada hankituksi sellaisia tuotteita, joiden takia olisi muutoin pitänyt matkustaa pitkiä matkoja valtakunnan ulkopuolelle. ==Lähteet== ==Aiheesta muualla== *Kekkilän kyläsuunnitelma 2004 (Arkistoitu versio) Luokka:Saarijärven kylät
Puhvelikutojat

Puhvelikutojat (Bubalornis) on kutojien heimoon kuuluva varpuslintusuku. Puhvelikutojien sukuun kuuluu BirdLifen mukaan kaksi lajia. == Puhvelikutojiin kuuluvia lajeja == * Etelänpuhvelikutoja (Bubalornis niger) * Puhvelikutoja (Bubalornis albirostris) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Bubalornis Luokka:Kutojat
Suomuotsakutojat

Suomuotsakutojat (Sporopipes) on kutojien heimoon kuuluva varpuslintusuku. Suomuotsakutojien sukuun kuuluu BirdLifen mukaan kaksi lajia. == Suomuotsakutojiin kuuluvia lajeja == * Pisamaotsakutoja (Sporopipes frontalis) * Suomuotsakutoja (Sporopipes squamifrons) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Sporopipes Luokka:Kutojat
Nummijärvi (täsmennyssivu)

Nummijärvi voi tarkoittaa seuraavia: ==Kylä== * Nummijärvi, kylä, kyläkeskus ja postinumeroalue Kauhajoella * Nummijärvi, kylä Karjalohjalla ==Järvi== * Nummijärvi, järvi Kauhajoella * Nummijärvi, järvi Lohjalla ent. Karjalohjan kunnan alueella * Nummijärvi, järvi Siuntiossa * Nummijärvi (myös: Kerkolanjärvi), järvi Someron ja Salon rajalla ==Muita== * Nummijärven taistelu, Kauhajoen Nummijärvellä käyty taistelu Luokka:Järvien täsmennyssivut
Miljoonakutojat

Miljoonakutojat (Quelea) on kutojien heimoon kuuluva varpuslintusuku. Miljoonakutojien sukuun kuuluu BirdLifen mukaan kolme Afrikassa elävää lajia. Suvun tunnetuin laji, miljoonakutoja, on nykyään todennäköisesti maailman runsaslukuisin lintulaji, pohjoisamerikkalaisen muuttokyyhkyn kuoltua sukupuuttoon 1900-luvun alussa. == Miljoonakutojiin kuuluvat lajit == * Kardinaalikutoja (Quelea cardinalis) * Miljoonakutoja (Quelea quelea) * Punahuppukutoja (Quelea erythrops) == Lähteet == * BirdLife Suomi ry: Maailman lintujen suomenkieliset nimet 2., uudistettu painos (2006) * ITIS: Quelea Luokka:Kutojat
Simo Vidgren

Simo Vidgren (s. 18. maaliskuuta 1983 Kuopio) on suomalainen jääkiekkoilija. Hän pelasi kaudella 2008–2009 Leppävirran LeKi-75:ssä Suomi-sarjaa. Vidgren on pelannut SM-liigassa yhteensä 155 ottelua tehoin 16+18=34. ==Ura== Vidgren on kuopiolaisen KalPan kasvatti. Hän pelasi ensimmäiset aikuisten pelinsä kasvattajaseurassaan kaudella 2001–2002 jolloin KalPa pelasi Mestiksessä. Kahden sen jälkeisen Mestis-kausien jälkeen Vidgren siirtyi Tampereen Ilvekseen, jossa voitti Jarmo Wasaman muistopalkinnon kauden parhaana tulokkaana. Vidgren palasi jääkiekon SM-liigaan nousseeseen KalPaan kesken kauden 2005–2006. Kauden 2007–2008 Vidgren pelasi Ranskassa, Diables Rouges de Briançonin riveissä. ==Saavutukset== * Mestiksen mestaruus 2004 * Jarmo Wasaman muistopalkinto 2004–2005 ==Aiheesta muualla== * Luokka:Suomalaiset jääkiekkoilijat Luokka:Jarmo Wasaman muistopalkinnon voittajat Luokka:Vuonna 1983 syntyneet Luokka:Elävät henkilöt
Keijuahvenet

Keijuahvenet (Pseudochromidae) on ahvenkalojen heimo. Siihen kuuluu noin 20 sukua, jotka jaetaan neljään alaheimoon. Suurin suku on Pseudochromis, johon kuuluu noin 50 lajia. Lajeja on yhteensä noin sata. Useimmat elävät trooppisissa merissä, jotkut murtovedessä, indopasifisella merialueella ja Punaisellamerellä. Joitakin lajeja pidetään meriakvaarioissa. Ne ovat pienehköjä ja värikkäitä, mutta usein reviiritietoisia ja melko aggressiivisia.The Dottybacks, Family Pseudochromidae Wet Web Media == Lähteet == *
Michaela Conlin

Michaela Conlin (s. 9. kesäkuuta 1978 Allentown, Pennsylvania) on yhdysvaltalainen näyttelijä, joka tunnetaan televisiosarjasta Bones. Hän on esiintynyt urallaan televisiosarjoissa, kuten Kova laki, MDs ja Kunnian miehet. Lisäksi Conlinilla on ollut pieniä elokuvarooleja muun muassa Putkimiehen unelmassa ja Lumotussa. Hänellä on kiinalaisia sukujuuria äidin puolelta ja isän puolelta irlantilaisia sukujuuria. Hän on myös PETA:n kannattaja. ==Lähteet== Luokka:Yhdysvaltalaiset televisionäyttelijät Luokka:Vuonna 1978 syntyneet Luokka:Elävät henkilöt
Pontresina

Pontresina () on kunta Itä-Sveitsissä, Graubündenin kantonissa, Malojan alueella. Kunnassa oli vuoden 2014 lopussa 2 161 asukasta. Pontresina sijaitsee Engadinin laaksossa, Innjoen sivujoen Flazin laaksossa. Suuri osa kunnan alueesta on korkeaa vuoristoa. Kylä sijaitsee noin 1 800 metrin korkeudessa. Paikkakunnan korkein paikka on Piz Bernina (4 049 m mpy.). == Historiaa == Ensimmäisten maininnat kaupungista ovat latinankielisissä lähteissä nimellä Pontem sarasinam (1137) ja Ponte sarracino (1303). Jotkut historioitsijat ovat kääntäneet nimen "Saraseenien sillaksi", ja ajattelevat sen kertovan arabien hyökkäyksistä alueelle. == Liikenne == Rhätische Bahnin (RhB) rautatie Sankt Moritzista Tiranoon, Berninan rautatie, kulkee Pontresinan kautta. RhB:n toinen rata Samedanista päättyy Pontresinaan. Päätie 29 kulkee Pontresinasta Berninasolan yli Italiaan. == Matkailu == Pontresina on matkailukohde, mutta jää usein läheisen Sankt Moritzin varjoon. Matkailusesongin aikana siellä yöpyy kuitenkin keskimäärin 6 700 vierasta. Kaupungin lähellä on kaksi Berninan Alppeihin kuuluvaa jäätikköä, Morteratsch ja Roseg. Diavolezzan ja Piz Lagalbin hiihtokeskukset sijaitsevat Pontresinassa. Muottas Muraglin hiihtokeskus sijaitsee Samedanin puolella, Pontresinan pohjoispuolella. == Lähteet == * === Viitteet === == Aiheesta muualla == * Tiedosto:Pontresina Schlosshotel.jpg|Pontresinan linnahotelli Tiedosto:Valley leading to pontresina.jpg | Rosegin laakso Pontresinasta lounaaseen Luokka:Graubündenin kunnat Luokka:Sveitsin talviurheilukeskukset Luokka:Engadin
Rainer Forss

Rainer Uolevi Forss (20. lokakuuta 1930 Turku – 2. elokuuta 2005) oli suomalainen jalkapalloilija, jalkapallovalmentaja ja jääkiekkoilija. Hyökkääjänä pelannut Forss aloitti uransa Turun Pyrkivässä 10-vuotiaana. Hän nousi siihen aikaan Suomisarjassa pelanneen Pyrkivän edustusjoukkueeseen 1949. Pyrkivä nousi pääsarjatasolle 1952 ja voitti Suomen mestaruuden 1954. Forss pelasi mestaruuden jälkeen Pyrkivässä vielä yhden kauden kunnes siirtyi Suomisarjan Turun Tovereihin, jossa hän pelasi 1956–1957 ja 1960–1963. Välissä Forss käväisi kahden kauden verran Turun Weikoissa. Uransa lopussa hän pelasi vielä kauden Pargas IF:ssä ja kaksi Turun Palloseurassa. Pitkän pelaajauransa aikana Forss pelasi ainoastaan viisi kautta pääsarjatasolla, jossa hänelle kertyi 89 ottelua ja 52 maalia. Forss voitti SM-sarjan maalikuninkuuden kaudella 1953 15 maalilla. Rainer Forss pelasi maajoukkueessa vuosina 1951–1961 yhteensä 18 A-maaottelua. Hyökkääjänä roolin ohella hän pelasi välillä myös topparina ja laitapuolustajana. Pelaajauran jälkeen Forss toimi pitkään valmentajana. Hän aloitti Turun Palloseuran valmentajana 1965 ollessaan vielä myös seuran pelaaja. Forss luotsasi TPS:n mestariksi 1968. TPS:n lisäksi hän on valmentanut Turun Pyrkivää, Pallo-Iiroja ja Salon Palloilijoita. Jalkapallon lisäksi Forss pelasi jääkiekkoa Turun Pyrkivän SM- sarjajoukkueessa 1951–1953 yhteensä 5 sarjaottelua. Rainer Forssin poika Tero Forss ja pojanpoika Marcus Forss ovat myös jalkapalloilijoita. == Lähteet == Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Jalkapallon Suomen mestarit Luokka:Suomalaiset jääkiekkoilijat Luokka:Vuonna 1930 syntyneet Luokka:Vuonna 2005 kuolleet
Piispat

Piispat (Euplectes) on kutojien heimoon kuuluva varpuslintusuku. Piispojen sukuun kuuluu BirdLifen mukaan seitsemäntoista lajia. == Piispoihin kuuluvia lajeja == * Kekälepiispa (Euplectes diadematus) * Keltaperäpiispa (Euplectes capensis) * Keltaselkäpiispa (Euplectes macroura) * Kenianpiispa (Euplectes jacksoni) * Kultakauluspiispa (Euplectes gierowii) * Kultapiispa (Euplectes afer) * Kultaselkäpiispa (Euplectes aureus) * Laahuspiispa (Euplectes progne) * Luhtapiispa (Euplectes hartlaubi) * Malawinluhtapiispa (Euplectes psammacromius) * Punaperäpiispa (Euplectes franciscanus) * Punapiispa (Euplectes orix) * Punakauluspiispa (Euplectes ardens) * Punasiipipiispa (Euplectes axillaris) * Rantapiispa (Euplectes nigroventris) * Tulikauluspiispa (Euplectes hordeaceus) * Valkosiipipiispa (Euplectes albonotatus) ==Lähteet== == Aiheesta muualla == *ITIS: Euplectes Luokka:Kutojat
MiKTeX

MiKTeX on Christian Chenkin luoma TeX-ohjelmisto Windowsille. MiKTeX sisältää TeX/LaTeX-dokumenttien luomiseen ja muokkaamiseen tarvittavat oleellisimmat komponentit (mm. LaTeX, TeX, YAP, fontteja, makropaketteja), mutta ei kuitenkaan tekstieditoria. Asennusohjelma asentaa TeXworks-editorin automaattisesti. MiKTeX on toteutettu siten, että sillä on helppo ladata ja asentaa uusia komponentteja ja makropaketteja. Esimerkiksi jos käyttäjä on lisännyt LaTeX-dokumenttiinsa koodinpätkän, joka tarvitsee toimiakseen makropaketin, jota ei vielä ole, MiKTeX kysyy automaattisesti, ladataanko se Internetistä. == Yhteensopivat TeX-editorit == MiKTeXin kanssa yhteensopivia LaTeX-dokumenttien käsittelyyn tarkoitettuja TeX-editoreja ovat mm. *Texmaker *Texniccenter *Windows Lyx *TeXworks == Lähteet == Luokka:Julkaisuohjelmat Luokka:Windows-ohjelmat Luokka:Vapaat ohjelmistot
Ami Suzuki

Ami Suzuki (鈴木亜美 , Suzuki Ami, s. 9. helmikuuta 1982) on japanilainen laulaja, lauluntekijä, näyttelijä ja tanssija. Hän on kotoisin Zamasta, Kanagawasta, Japanista. Jo lukiolaisena Suzuki osallistui Sony Music Japanin järjestämään Asayan-kykyjenetsintäkilpailuun, jonka voittajalle oli luvassa sopimus Sony Musicin kanssa. Ohjelmasta tuli hyvin suosittu. Viisi tyttöä 13 500 kilpailijasta pääsi finaaliin, jonka Suzuki voitti 802 157 puhelinäänen turvin. Hän oli tuolloin vasta 15 vuoden ikäinen. Suzukista tuli 1990-luvun lopulla eräs Japanin suosituimmista naislaulajista. Vuonna 2001 hän joutui sopimuskiistoihin agenttinsa kanssa. Vuonna 2004 hän teki sopimuksen Avex Trax -yhtiön kanssa ja julkaisi tanssikappaleen Delightful, joka ylsi Japanin Oricon-listan kolmannelle sijalle. Hänen nykyinen musiikkinsa, joka on lähinnä elektronista, on tyyliltään huomattavan erilaista kuin mitä hän teki uransa alussa. == Kiistat == Hän saavutti varhain menestystä ja hänen singlensä olivat suosittuja. Hänen suosionsa myötä mediassa esitettiin keksittyjä kiistoja muiden artistien välillä. Vuonna 2000 AG Communicationin johtaja pidätettiin veronkierrosta kolmen muun liikemiehen kanssa. Amin nimi liitettiin uutisiin usein, koska hänellä oli sopimus AG Communicationin kanssa. Vuonna 2001 Suzukin vanhemmat haastoivat AG Communication -managerointitoimiston oikeuteen kun hän oli vielä kuukauden päässä täysi- ikäisyydestä (19 vuotta Japanissa). Tämän myötä Suzukin ura pysähtyi ja hän joutui mustalle listalle. Oikeus päätti kiistan Suzukin hyväksi, mutta yhtiöt eivät olleet halukkaita toimimaan hänen kanssaan tämän jälkeen. Vuonna 2002 kerrottiin, että hän oli tehnyt sopimuksen Yoshimoto Kogyo -yhtiön kanssa. Vuonna 2004 Suzuki palasi musiikkimaailmaan ja 30. joulukuuta paljastettiin, että hän oli tehnyt sopimuksen Avex Traxin kanssa, jolle hän levytti neljä studioalbumia. == Julkaisut == Sony studioalbumit * 1999: Sa * 2000: Infinity Eighteen Vol. 1 * 2000: Infinity Eighteen Vol. 2 Sony kokoelma-albumit * 2001: Fun for Fan Avex studioalbumit * 2005: Around the World * 2007: Connetta * 2008: Dolce * 2008: Supreme Show Avex remix-albumit * 2005: Amix World DVD * 1ST CONCERT Oh Yeah! 1999 (originally her 1st concert, but released in 2005) * Amigo's Parlor Shake Shake Shake, November 1, 2000 * Ami-Go-Round Tour, December 23, 2000 * Video Clips Fun for Fan, July 7, 2001 * 2004 Summer Fly High: Ami Shower, November 17, 2004 * Suzuki Ami Around the World: Live House Tour 2005, February 8, 2006 Kirjat * AmiGo, 1999 * Suzuki Ami Sijyo Saikyo Mook Amix (鈴木あみ史上最強ムックamix ?), 2000 * Suzuki Ami Shashin Shuu Ami '02 Natsu (鈴木あみ写真集 亜美'02夏 ?), 2002 * Ami Book, 2003 * Tsuyoi Kizuna (強いキズナ ,Strong Ties?), April 25, 2004 Elokuvat * Rainbow Song (2006) * XX -Makyo Densetsu- (2007) TV * Fukaku Mogure -Hakkenden 2001- (2000) * Skull Man (2007) * Magnolia no Hana no Shitade (2007) * Itsumo Kimochi ni Switch wo (2007) * Love Letter (2008) * Oishii Depachika (2008) == Lähteet == ==Aiheesta muualla== * Kotisivut Luokka:Japanilaiset laulajat Luokka:Vuonna 1982 syntyneet Luokka:Elävät henkilöt
Nummijärvi (Salo)

Nummijärvi (myös Kerkolanjärvi) on järvi Salon ja Someron rajalla. Laskujoeton pieni, syvä ja kirkasvetinen harjujärvi sijaitsee Koskelta alkavan ja Kiikalaan jatkuvan harjujakson laajentumana muodostuneella Kerkolannummen harjualueella Salon, aiemmin Kuusjoen, ja Someron rajalla. Järven pinta-ala on 14 hehtaaria ja syvyydeksi mainitaan 36 metriä. Kalastoon kuuluvat ainakin hauki ja ahven. Järvestä 11 hehtaaria on Someron Kerkolan kylässä ja loput Salon puolella Kuusjoen Kuusjoenperän kylässä. Järven rannalla on runsaasti kesämökkejä ja sekä Someron kaupungin että entisen Kuusjoen kunnan perustamat uimarannat. Kuusjoen puoleisen uimarannan varustukseen kuuluvat kerhohuone ja kesäisin avoinna oleva Nummijärven sauna, Someron puoleisella uimarannalla on hyppytorni. Järven läheisyydessä sijaitsee Somerolaisen Kerkolan pienviljelijäyhdistyksen kokoontumis- ja saunarakennus Mäntypirtti. Sen luona on talvisin Someron kaupungin ylläpitämä kuntolatu. Lähellä järveä Someron puolella on ollut yksityinen tenniskenttä, jossa koskelaisen urheiluseura Kosken kaiun tennisjaosto on järjestänyt kilpailuja. Kauas näkyvänä maamerkkinä oli ennen Yleisradion linkkitorni lähellä Someron kaupungin uimarantaa. Torni purettiin kaatamalla se räjäyttäen lokakuussa 2017. ==Lähteet== ==Aiheesta muualla== * Kuvia Nummijärveltä Viitattu 15.5.2009 Luokka:Someron järvet Luokka:Salon järvet Luokka:Kuusjoki
Joel Bakan

Joel Conrad Bakan (s. 1959 Lansing, Michigan) on kanadalainen asianajaja ja kirjailija. Hän on oikeustieteen professori University of British Columbiassa. Bakanin teos Yhtiö: Sairaalloinen voiton ja vallan tavoittelu (2004) on käännetty useille kielille. Kirjan pohjalta on tehty palkintoja voittanut dokumenttielokuva. == Suomennettu teos == * == Lähteet == == Aiheesta muualla == * Luokka:Kanadalaiset asianajajat Luokka:Kanadalaiset professorit Luokka:Kanadalaiset tietokirjailijat Luokka:Oikeustieteilijät Luokka:Vuonna 1959 syntyneet Luokka:Elävät henkilöt
Marit Allen

Marit Allen (17. syyskuuta 1941 – 26. marraskuuta 2007) oli brittiläinen muotitoimittaja ja elokuvapukusuunnittelija. Yli 30 vuotta kestäneellä urallaan hän suunnitteli pukuja esimerkiksi elokuviin Pieni kauhukauppa, Herrasmieshuijarit, Dead Man, Rakkautta koleran aikaan ja Pariisin varpunen – Edith Piaf. Allenin ura muodin parissa alkoi vuonna 1961, kun hän pääsi harjoittelijaksi Queen-lehteen. Vuonna 1963 hän siirtyi Ison-Britannian Vogueen, jossa hän toimi kymmenen vuoden ajan. Ohjaaja Nicolas Roeg suostutteli Allenin mukaan elokuviin ja hän toimikin muutamissa Roegin elokuvissa puvustajana. Hän teki yhteistyötä myös taiwanilaisen elokuvaohjaajan Ang Leen kanssa, ja Allen toimi pukusuunnittelijana Leen ohjaamissa elokuvissa Paholaisen satulassa, Hulk ja Brokeback Mountain. Allen menehtyi 66-vuotiaana aivoaneurysmaan Sydneyssä, Australiassa. ==Lähteet== ==Aiheesta muualla== * Luokka:Elokuvapukusuunnittelijat Luokka:Brittiläiset toimittajat Luokka:Vuonna 1941 syntyneet Luokka:Vuonna 2007 kuolleet
Poschiavo

Poschiavo (, saksaksi ja retoromaaniksi Puschlav) on kunta Sveitsin Graubündenin kantonissa, Berninan alueella. Siellä on vajaat 4 000 asukasta. Kunnan keskustaajama sijaitsee noin kilometrin korkeudessa. Korkein kohta on Piz Palü -vuori, jonka korkeus on 3 900 metriä. Poschiavo sijaitsee Val Poschiavon laaksossa – yhdessä neljästä laaksosta, jossa virallinen kieli on sveitsinitalia. Engadiniin ja muualle Sveitsiin sieltä pääsee maanteitse Berninasolan kautta tai Berninan rautatietä pitkin Alp Grümin ja Ospizio Berninan kautta. Poschiavo on Rhätische Bahnin asemakaupunki, josta on junayhteys pohjoiseen, St. Moritziin sekä etelään, Italian Tiranoon. == Lähteet == * === Viitteet === == Aiheesta muualla == * * Valposchiavon matkailusivut *
Walter Laqueur

Walter Zeev Laqueur (26. toukokuuta 1921 Breslau, Saksa – 30. syyskuuta 2018Walter Laqueur, Eminent Scholar Who Probed the 20th Century, Dies at 97 ) oli yhdysvaltalainen historioitsija ja poliittinen kommentaattori. Laqueur syntyi nykyisessä Wrocławissa Puolassa juutalaiseen perheeseen. Vuonna 1938 hän muutti Saksasta Palestiinan brittiläiseen mandaattiin. Hänen vanhempansa, jotka eivät voineet muuttaa, joutuivat holokaustin uhreiksi. Laqueur asui Palestiinassa ja Israelissa vuosina 1938–1953 ja sen jälkeen Yhdistyneessä kuningaskunnassa ja Yhdysvalloissa. Walter Laqueur on tutkinut 1900-luvun Euroopan historiaa. Hän on tunnettu kansallissosialismia, terrorismia ja antisemitismiä käsittelevistä teoksistaan. == Suomennettu teos == * == Lähteet == Luokka:Yhdysvaltalaiset historioitsijat Luokka:Vuonna 1921 syntyneet Luokka:Vuonna 2018 kuolleet Luokka:Yhdysvaltalaiset politiikan kommentaattorit
Hakamaa

thumbnail|Suomenlampaat laiduntavat kesäisin Telkkämäen kaskiperinnetilan niityillä ja hakamailla Pohjois-Savossa. Hakamaa on metsä- tai niittymaalla oleva karjanlaidunnukseen käytetty, yleensä aidattu alue. Hakamaat ovat perinnebiotooppeja. Varsinaiset hakamaat ovat yleensä runsaskasvuisella metsä- tai niittymaalla olevia koivuvaltaisia, katajia tai muita pensaita kasvavia alueita, joilla ruoho- ja heinäkasvillisuus on hyvin kehittynyt. Kasvillisuus koostuu pääosin maukkaista kasveista, kuten apiloista, hiirenvirnasta, niittynätkelmistä ja timoteista. Hakamaametsät ovat valoisia metsiä, jotka ovat yleensä syntyneet tavalliselle metsämaalle siellä tapahtuneen laidunnuksen seurauksena. Karja on voinut aiheuttaa vaurioita puustolle. Puut ovat usein karjan pureksimia ja runsasoksaisia ja epämuotoisia. Hakamaametsissä on monia vaateliaita kasvi- ja hyönteislajeja. == Lähteet == Luokka:Perinnebiotoopit